ta' PAWLU AQUILINA Ħanina int, li meta tajtni l-ħajja Xejjint l-uġigħ u ħsilt ħaddejk bid-dmugħ… U bistni min jaf kemm u nsejt kull weġgħa, Basta fi ħdanek demmek stess ħa r-ruħl Ħanina idek li mellsitli xagħri Meta, tfajjel li kont, ġejt niġri ħdejk, Għannaqtni ġo dirgħajk u tajtni l-faraġ Biż-żegħil safi li ħassejt f'idejk. Ħanina l-bewsa ta' xufftejk, imnissla Ġo qalb li tħobb bla tmiem u bla mistrieħ — Fiha min jaf kemm hena sibt u faraġ U, bikri, fit-tfulija, ħolm sabiħl Ħanina ħarstek, li f'għajnejk irżina, Kien hemm ġo fiha qalbek tħabbat sfiq… Kemm meta qalb il-ward ilmaħtni miexi… Kemm meti ntlift interraq qalb l-għolliq…l Ħanina kelmtek bnina, kollha ħlewwa, Mimlija mħabba, hena, ferħ u sliem; fawwar leħnek ħlejju daqs il-għasel, Li l-benna wtieqa tiegħu hi bla tmiem. Ħanina qalbek li, għax tħobb, sawritni U tatni demm u ruħ u qalb għalik; Li tibaa' wrajk ukoll u dejjem tiegħek. Għax minnek ħajti u mistrieħi fik Ħanina int, li meta għajnejk fil-ħofra Jinżlu u jiddallmu bl-aħħar ċpar u dlam… U tħoss dirgħajk bla ħila u bla saħħa Ibsin bħaż-żonqor u kesħin bħar-rħam, U tħoss xufftejk nixfin, bla ħajja, jiksħu Bħas-silġ u jsiru lewn iċ-ċomb u r-rmied: Ikun baqagħlek biss nifs wieħed f'sidrek, Biex tlissen: ''Nibqa' nħobbok mis-smewwieti'